# Vianmääritys

- Yhteyden muodostaminen etäasiakaskoneeseen ei onnistu

- Asennusongelmat

- Hälytysten vastaanotto-ongelmat hallinta-asemassa

- Vastaanotettu liian monta PET-keskeytystä

- Diagnostiikan käyttö Intel® PROSet- ja Intel® Boot Agent -ohjelmista Intel® PRO Alerting Agentin kanssa

## Yhteyden muodostaminen etäasiakaskoneeseen ei onnistu

Jos etäasiakaskoneen käyttäminen ei onnistu, toimi seuraavasti:

1. Varmista, että asiakaskone on yhdistetty verkkoon: Kirjoita palvelimen komentokehotteeseen ping <asiakasjärjestelmän nimi> ja paina <Enter>.
2. Jos sekä palvelin että asiakaskone ovat toimialueella, varmista, että toimialueen järjestelmänvalvojan tilillä on järjestelmänvalvojan oikeudet molemmissa järjestelmissä.
3. Jos sekä palvelin että asiakastietokone ovat työryhmässä eikä toimialueella, toimi seuraavasti:
   1. Jos asiakaskoneessa on Microsoft* Windows* XP Professional -käyttöjärjestelmä ja palvelimessa on Windows 2000 -käyttöjärjestelmää, varmista, että palvelimeen on asennettu Service Pack 4 tai uudempi.
   2. Jos asiakastietokone käyttää Windows XP:tä eikä ole osa toimialuetta, muokkaa suojausasetuksia.

      Napsauta Käynnistä-painiketta, napsauta Suorita ja kirjoita secpol.msc, ja napsauta OK. Siirry Paikallinen suojaus Asetukset -ikkunassa, Paikalliset käytännöt>Suojausasetukset ja kaksoisnapsauta Verkkokäyttö: Yhteiskäyttö ja suojausmalli paikallisille tileille.
      Valitse Klassinen - paikalliset käyttäjät todentavat itsensä. Ellet muuta tätä arvoa, käyttäjällä, joka yhdistää koneeseen etäkäyttäjänä, on vain Vieras-käyttöoikeudet, vaikka annetut käyttöoikeudet tarjoaisivatkin järjestelmänvalvojan oikeudet.

   3. Windows Management Instrumentation (WMI) -palvelun on oltava käynnissä eikä poissa käytöstä. Luo tili asiakasjärjestelmään samalla käyttäjänimellä ja salasanalla kuin järjestelmänvalvojan tilissä tietokoneessa, jossa WMI-hallintasovellus suoritetaan.

## Asennusongelmat

Jos Intel® PRO Alerting Agent -ohjelman asennusta ei voi suorittaa loppuun, tarkista seuraavat seikat:

- Sinulla on oltava järjestelmänvalvojan oikeudet kohdetietokoneessa.
- Tietokoneessa on oltava Microsoft Windows XP Professional-, Windows 2000- tai Windows NT* 4.0 -käyttöjärjestelmä.

## Hälytysten vastaanotto-ongelmat hallinta-asemassa

Jos hälytyksiä tai heartbeat-sykäyksiä ei vastaanoteta, tarkista, että ASF on käytössä (Enable = True) ja että etähallinta-aseman IP-osoite (DestinationAddress) on määritetty. Voit tarkistaa nämä tiedot Intel® ASF-agentin WMI-konsolin Asetukset-välilehdeltä tai käyttämällä WMI-selainta. Voit varmistaa, että heartbeats-sykäykset ovat käytössä (EnablePresenceHeartbeats = True), konsolin Ajastimien asetukset -välilehdestä tai WMI-selaimen avulla. Varmista, että etähallintakonsoli tukee ASF-hälytyksiä.

Jos järjestelmä tukee runkoon tunkeutumisen hälytyksiä, etkä pysty vastaanottamaan näitä hälytyksiä, varmista, että runkoon tunkeutumisen hälytys on otettu käyttöön asiakaskoneen järjestelmän asennusohjelmassa.

Jos järjestelmä tukee järjestelmän salasanan hälytyksiä, mutta et pysty vastaanottamaan näitä hälytyksiä, varmista, että järjestelmän salasana (ei ainoastaan BIOS-salasana) on asetettu asiakaskoneen järjestelmän asennusohjelmassa. Ota huomioon, että hälytys lähetetään vasta sitten, kun salasana annetaan virheellisesti kolmannen kerran peräkkäin.

Jos ASF-hallintakonsoli ajoittain epäonnistuu vastaanottamaan kaikki paketit, lisää uudelleenlähetysten määrää (RetryCount). User Datagram Protocol (UDP) -pakettien välitystä ei taata, ja erittäin vilkas verkkoliikenne voi aiheuttaa sen, että Platform Event Trap (PET) -paketit jätetään toimittamatta.

## Vastaanotettu liian monta PET-keskeytystä

Jos vastaanotettujen heartbeats-sykäysten taajuus etähallintakonsolissa ei ole kuten haluaisit, säädä heartbeat-ajastinta (PresenceHeartbeatInterval). Suurempi väliaika tarkoittaa harvempia heartbeat-sykäyksiä.

Jos haluat saada vähemmän uudelleenlähetyksiä, alenna uudelleenlähetyksen määrän (RetryCount) arvoa.

| HUOMAUTUS: Uudelleenlähetyksen vähentäminen voi aiheuttaa sen, että hälytykset eivät näy hallintakonsolissa, jos raskas verkkoliikenne aiheuttaa PET-pakettien putoamisen.

## Diagnostiikan käyttö Intel® PROSet- ja Intel® Boot Agent -ohjelmista Intel® PRO Alerting Agentin kanssa

Kun suoritat diagnostiikkatestejä tai päivität Boot Agentin Intel® PROSetistä, ohjelmisto määrittää, onko ASF Alerting Agent -palvelu käynnissä. Jos se on käynnissä, viesti näkyy Intel PROSet -ohjelmassa ja osoittaa, että ASF-agentti ei toimi, kun diagnostiikkatesti ovat käynnissä. Kun olet suorittanut diagnostiikkatestin tai päivittänyt boot agentin, ASF Alerting Agent -palvelu käynnistyy uudelleen automaattisesti.

`Muutettu viimeksi 18.08.2006 15:28 Versio 6`