# Asennus

- Yleiskatsaus

- Intel® PRO Alerting Agent -ohjelman asentaminen

- Agentin korjaaminen tai sen asennuksen poistaminen

## Yleiskatsaus

Tämä osa sisältää ohjeet ASF-ohjelmiston asentamiseksi asiakastietokoneeseen. Käyttöönotto-kohdassa kuvataan menetelmiä, joita voi käyttää etäasennuksessa verkon kautta.

### Komponentit

Taulukossa 4 esitetään Intel ASF-ratkaisuun tarvittava ohjelmisto.

#### Taulukko 4. Toimitettu ohjelmisto

Ohjelmisto | Kuvaus
Intelin verkkosovitinohjain | ASF-yhteensopiva NDIS-ohjain (versio 8.0 tai uudempi)
Intelin ASF-agentin WMI-konsoli | Sallii ASF-toiminnon määrittämisen ja sen ottamisen käyttöön Microsoft* Windows* Management Instrumentation (WMI) -ohjelmiston kautta
Intel® PRO Alerting Agent -komponentit | Liittymä hälytyksiä lähettävän laitteen ja ASF-kokoonpanosovelluksen välillä
WMI Provider Core Versio 1.5 tai uudempi | Standardisoitu liittymä Microsoft Windowsia käyttäville hallintasovelluksille

## Intel® PRO Alerting Agent -ohjelman asentaminen

Alla on vaiheittaiset ohjeet Intel PRO Alerting Agentin asentamiseksi tietokoneisiin, jotka tukevat ASF-toimintoa. Ota huomioon, että agentti edellyttää asiakasjärjestelmässä WMI Provider Core Version 1.5+ -ohjelmaa.

| HUOMAUTUS:WMI Provider Core -ohjelmaa ei voi poistaa järjestelmästä asennuksen jälkeen. Sen läsnäolon ei pitäisi häiritä mitään muuta ohjelmistoa tai laitteistoa.
| HUOMAUTUS: WMI Core Provider sisältyy Windows XP:n ja 2000:n toimitukseen, mutta Windows NT* 4.0- -käyttöjärjestelmässä se on asennettava erikseen.

1. Avaa Oma tietokone -kansio tai Windowsin Resurssienhallinta ja siirry kansioon, johon asennustiedosto on ladattu. Kaksoisnapsauta sitten asennustiedostoa.
2. Asennusohjelma määrittää automaattisesti, onko oikea WMI-ohjelmisto läsnä. Jos oikeaa ohjelmistoa ei löydy, asennusohjelma kehottaa asentamaan Microsoft WMI Provider -ohjelman ja lopettamaan.
3. Lataa tarvittaessa WMI Provider Core sivustosta www.microsoft.com ja asenna se järjestelmään. Jatka sitten agentin asentamista.

Asennusohjelma asentaa ja rekisteröi useita eri ohjelmistokomponentteja, jotka muodostavat agentin, ja ASF:n WMI-kerroksen. Lisäksi se kääntää ASF:n hallitseman objektimuodon (.mof) tiedoston.

Intel ASF-agentin WMI-konsoli ei tarvitse asennusohjelmaa. Suoritettava tiedosto AlertApp.exe asennetaan automaattisesti kun agentti on asennettu polkuun C:\Program Files\intel\ASF Agent\console. Luo sille pikakuvake Ohjauspaneelissa ja anna sille nimi Intel ASF-agentin konsoli.

## Korjaaminen tai asennuksen poistaminen

Intel PRO Alerting Agent -ohjelman asennuksen voi korjata tai poistaa käyttämällä joko asennustiedostoa tai Ohjauspaneelin Lisää tai poista sovellus -toimintoa.

Voit korjata agentin asennusta tai poistaa sen asennuksen käyttämällä asennustiedostoa seuraavasti:

1. Avaa Oma tietokone -kansio tai Windowsin Resurssienhallinta ja siirry kansioon, johon asennustiedosto on ladattu. Kaksoisnapsauta sitten asennustiedostoa.
2. Kun InstallShield Wizard -ikkunassa näkyy Tervetuloa -sanoma, valitse Seuraava.
3. Valitse suoritettava toiminto:
   - Korjaa - Tarkistaa käyttäjän aiemmin asentamat komponentit. Jos vahingoittunut komponentti havaitaan, ohjelma asentaa sen uudelleen. Jos vaadittu rekisteriavain on poistettu, ohjelma luo sen uudelleen.
   - Poista - Poistaa kaikkien asennettujen komponenttien asennuksen.
4. Noudata näyttöön tulevia ohjeita.

Voit poistaa agentin asennuksen käyttämällä Ohjauspaneelin Lisää tai poista sovellus -toimintoa noudattamalla alla olevia ohjeita.

1. Valitse Käynnistä ja valitse Ohjauspaneeli.
2. Valitse Lisää tai poista sovellus.
3. Valitse Ominaisuudet: Lisää tai poista sovellus -valintaikkunasta Intel(R) PRO Alerting Agent ja valitse sitten Poista.
4. Noudata näyttöön tulevia ohjeita.

`Muutettu viimeksi 18.08.2006 15:28 Versio 10`