# Indledning

- Oversigt

- Systemkrav

- ASF Funktioner

## Oversigt

DMTF (Distributed Management Task Force) har frigivet ASF 2.0-specifikationen (Alert Standard Format), som definerer grænseflader for varslinger og fjernkontrol. Intel®'s PRO Alerting Agent-software giver i kombination med et system med ASF aktiveret en IT-chef mulighed for fjernovervågning og fjernstyring af computere i netværk uafhængigt af operativsystemet.

Der er to primære komponenter:

- ASF-aktiverede klientsystemer, der kræver ASF Agent-software, ASF-aktiverede LOM'er eller NIC'er og systemfølere.

- En styringskonsol, der skal skal indeholde support af ASF enten via ASF MIB-filen eller ved hjælp af Intel's ASF Console SDK-softwarestak. Styringskonsollen kræver ikke en ASF-aktiveret NIC, medmindre systemet også overvåges.

ASF giver fjernvarsling af vigtige miljøhændelser, der registreres af sensorer, f.eks. for temperatur, elektricitet, blæser og chassisindtrængen. Det indeholder også ekstra varslingsfunktioner, hvor der ikke findes noget operativsystem, f.eks. ugyldig adgangskode, systemimpulser og manglende evne til at starte.

Når der indtræffer en overvåget hændelse, sendes en PET (Platform Event Trap) til styringskonsollen. Disse PET-pakker anerkendes af styringskonsollerne, f.eks. LANDesk Configuration Manager og andre leverandører. Nogle af disse styringskonsoller giver fjernstyringsfunktionalitet, så administratoren kan foretage afhjælpning ved varslinger. Yderligere oplysninger om ASF-specifikationen finder du i den DMTF ASF-specifikation, der er tilgængelig på www.dmtf.org.

## Systemkrav

Systemkravene er en computer, som understøtter ASF, inkl. en ASF-aktiveret BIOS, ASF-sensorer til overvågning af systemtilstanden, sammen med et LOM (LAN on Motherboard) eller en NIC (Network Interface Controller), som understøtter ASF.

#### Tabel 1. Nødvendig software

Software | Beskrivelse
Intel's ASF-aktiveret Network-adapterdriver | Version 8.0 eller senere installeret.
Microsoft* Windows* Management Instrumentation (WMI) Provider Core | Version 1.5 eller senere er inkluderet i Microsoft Windows XP Professional og Windows 2000. For Windows NT* 4.0 er WMI-softwaren tilgængelig for indlæsning på www.microsoft.com.
Intel® PRO Alerting Agent | Installeret som en del af installationsprocessen.

## ASF Funktioner

### Varsling

ASF giver oplysninger om systemtilstanden og genererer fejlmeldinger om lavt strømforbrug og manglende operativsystemtilstande samt om normal funktion. Tabel 2 beskriver det supersæt af PET'er, som er tilgængelige, afhængigt af din leverandør. Se i computerens Brugervejledning angående oplysninger om, hvilke varslinger en bestemt ASF-aktiveret platform understøtter.

#### Tabel 2. Understøttede ASF Platform Event Traps

Varsling | Beskrivelse
Chassis: Chassisindtrængen - Overtrædelse af fysisk sikkerhed | Systemchassiset er blevet åbnet.
Chassis: Chassisindtrængen - Varsling om, overtrædelse af fysisk sikkerhed, er afklaret | Varsling om, at systemchassiset er blevet åbnet, er afklaret.
BIOS: Ødelagt BIOS | System-BIOS'en er ødelagt.
Start: Fejl ved start fra BIOS | System-BIOS'en fuldførte ikke indlæsning ved start.
CPU: CPU DOA Alert | CPU'en fungerer ikke korrekt.
CPU: CPU DOA Alert afklaret | Problemet med CPU'en er afklaret.
Impulser: Enhedens tilstedeværelse | Periodiske impulser, der sendes som bevis på klientens tilstedeværelse.
Temperatur: Generisk kritisk temperaturproblem | Systemtemperaturen ligger uden for grænseværdierne.
Spænding: Generisk kritisk spændingsproblem | Spændingen fra spændingsregulatorerne på systemkortet ligger uden for grænseværdierne.
Spænding: Generisk kritisk spændingsproblem afklaret | Problemet med spændingen er afklaret.
Strømforsyning: Kritisk problem med strømforsyningen | Spændingen fra systemets strømforsyning ligger uden for grænseværdierne.
Strømforsyning: Det kritiske problem med strømforsyningen er afklaret | Problemet med spændingen fra systemets strømforsyning er afklaret.
Køleenhed: Generisk kritisk fejl i blæser | Blæserhastigheden/omdrejninger pr. minut ligger uden for grænseværdierne.
Køleenhed: Generisk kritisk fejl i blæser afklaret | Problemet med blæserhastigheden/omdrejninger pr. minut er afklaret.
Tilslutning: Link tabt | Ethernet-forbindelse blev tabt. Tilslutningen er genoprettet.

| BEMÆRK: Ikke alle PET-hændelser understøttes af alle computere.

### Fjernkontrol

Fjernkontrolfunktionen er defineret i såvel DMTF ASF V1.0- som ASF V2.0-specifikationen. ASF V2.0 indeholder sikkerhed i RMCP (Remote Monitoring Control Protocol) til godkendelse af kommunikationen mellem styringskonsollen og ASF-aktiverede klienter.

En ASF-aktiveret styringskonsol har evnen til at forespørge klientsystemerne og foretage rettelseshandlinger. En ASF-aktiveret styringskonsol kan bestemme en ASF-klients funktionalitet og angive tilstandsoplysninger. Yderligere kan IT-administratoren via fjernstyring tænde, slukke eller genstarte med forskellige startmuligheder via styringskonsollen. Med ASF 2.0-aktiverede klienter, kan korrigerende handlinger godkendes. Dette sikrer, at styringskonsollen er det eneste godkendte system, der kan udføre rettelseshandlinger.

IT-administratoren kan deaktivere fjernkontrolfunktionaliteten.

#### Tabel 3. Fjernkontrolfunktioner

Kontrolfunktion | Beskrivelse
Hent systemtilstand | Returnerer systemets aktuelle status.
Hent klientfunktioner | Returnerer ASF-klientkonfigurationen i overensstemmelse med DMTF ASF-specifikationen.
Tilstedeværelses-ping | I funktionalitet (anden protokol) svarende til ICMP-ping programmet (Internet Control Message Protocol). Svarer med pong for at verificere systemets tilstedeværelse.
Tænd | Tænder det eksterne system.
Sluk | Slukker det eksterne system. (Bemærk: Brugere varsles ikke og mister ikke-gemt arbejde).
Nulstil | Genstarter det eksterne system. (Bemærk: Brugere varsles ikke og mister ikke-gemt arbejde).
Slukke/tænde | Slukker fjernsystemet, og tænder det igen. (Bemærk: Brugere varsles ikke og mister ikke-gemt arbejde).

| BEMÆRK: Ikke alle fjernkontrolfunktioner understøttes af alle computere.

`Sidst ændret den 9/05/06 3:14p Revision 8`