# Konfiguration

- Oversigt

- Intel® ASF-agentkonsol

- Login Script

- VBScript

- Gruppepolitik

- Transform

- WMI-browser

## Oversigt

Intel® ASF-agentkonsol indeholder konfigurationsindstillinger, der har indvirkning på ASF-løsningen. Der er flere måder at konfigurere og aktivere ASF på i dit system. Nedenfor er vist flere muligheder, som IT-administratoren kan anvende.

- VBScript
- Login Script
- Gruppepolitik
- Transform
- WMI-browser

Tabel 1 viser ASF Agent-konfigurerbare indstillinger.

#### Konfigurerbare indstillinger

Indstilling | Beskrivelse
AlertDestinationPingInterval | Når PingAlertDestination er aktiveret, bestemmer denne indstilling tidsrummet mellem ping'er til styringsstationen.
DestinationAddress | IP-adressen for styringsstationen.
Aktiver | Aktiverer ASF.
EnablePresenceHeartbeats | Hardwaregenereret impuls fra klienten, som styringsstationen kan overvåge for at afgøre, om klienten er til stede på netværket.
PingAlertDestination | Gør det muligt at sende en standard ICMP-ping-packet (Internet Control Message Protocol) til styringsstationen.
PresenceHeartbeatInterval | Tidsrummet mellem impulser fra klienten.
SNMP_Community | Identifikator, der svarer til klientcomputeren med fjernstyringsprogrammet.
Aktiver Watchdog | Aktiver OS-hang-overvågningstimer.
Aktivér Watchdog-interval | Tid mellem Watchdog Timer-impulser.
Fjernkontrolfunktioner | Aktiverer fjernkontrolfunktionerne.
Sæt ASF-sikkerhedsnøgler | Sæt ASF 2.0-sikkerhedsnøgler. Sikkerhedsnøgler skal være 40 tegn lange. Mulige tegn er A..F, 0..9.

### Spanning Tree - Timing-parametre

Tabel 2 viser de indstillinger, der kan konfigureres for ASF for Spanning Tree.

Indstilling | Beskrivelse
Link_Reconnect_Count | Når link midlertidigt mistes og dernæst genoprettes, hvilket er normalt med en Spanning Tree-begivenhed, opdager ASF Agent, at netværkslinket er genoprettet, og forsøger at gentilslutte til styringskonsollen. ASF Agent sender (ICMP) pings til styringskonsollen ved hjælp af de værdier, der er angivet af denne parameter. IT Administrator skal inkludere generel netværkstrafik, når link genoprettes, og hvor hurtigt IT Administrator vil sende ASF-varslinger.
Link_Reconnect_Interval | Når link midlertidigt mistes og dernæst genoprettes, hvilket er normalt med en Spanning Tree-begivenhed, opdager ASF Agent, når netværkslinket er genoprettet, og forsøger at sende varslinger så hurtigt som muligt til styringskonsollen. Når netværkslinket er genoprettet, accelererer ASF Agent netværkspinger med den værdi, der er specificeret af parameteren Link_Reconnect_Interval. Dette fortsætter det antal gange, der er angivet i Link_Reconnect_Count. Efter denne tid vender ASF Agent tilbage til at sende (ICMP)-pinger til styringskonsollen hvert Proxy Ping-interval.
Send_Pet_Delay | Når link midlertidigt mistes og dernæst genoprettes, hvilket er normalt med Spanning Tree-begivenheder, opdager ASF Agent, når linket genoprettes. ASF Agent kan vente med at sende varslinger til styringskonsollen, da den ved, at Intels 82541 EM og 82547EM-enheder vil lagre ASF-varslinger. Denne parameter specificerer tiden, som ASF venter, når link genoprettes, før den sender varslinger til styringskonsollen. Denne parameter giver IT-administratoren mulighed for at undgå at sende varslinger, når netværkstrafikken er høj.

## Intel® ASF-agentkonsol

For at starte Intel ASF-agentkonsol skal du dobbeltklikke på genvejen til ASF-agentkonsol i kontrolpanelet.

### Fanen Generelt

På fanen Generelt på ASF-agentkonsol kan du aktivere eller deaktivere ASF og vælge den adapter, der skal bruges. Resten af fanerne i programmet er avancerede indstillinger, som IT-administratoren bruger til at optimere netværksydelsen.

Denne fane indeholder alle de grundlæggende oplysninger, som er nødvendige for at konfigurere den integrerede ASF-funktion på LOM'en (LAN on Motherboard) eller NIC'en (Network Interface Controller) og aktivere varsling. De nødvendige trin er:

1. Marker Aktiver ASF for at aktivere ASF og foretage alle de andre tilgængelige konfigurationsvalg.
2. Listerne LOM eller NIC over valgmuligheder Vælg aktiv adapter til brug med ASF. Hvis ingen af adapterne i systemet understøtter ASF, er kombinationsboksen tom, og knappen Anvend og andre faner er deaktiveret. Hvis der er mindst én adapter eller LOM til ASF i systemet, indeholder den første liste et autovalg ud over listen med adaptere. Ved at vælge dette element vælger ASF Agent-konsollen automatisk den adapter, som passer bedst til dens konfiguration. I så fald viser kombinationsboksen den valgte adapter, når du trykker på knappen Anvend. Du kan også vælge adapter direkte fra listen. Som hjælp i dit valg kan du vælge, hvordan adapteren beskrives. Fra menuen Præferencer vælger du Identificér adapter efter og en af de understøttede formater - MAC-adresse, Navn på lokal forbindelse, adapterbeskrivelse eller Miniport-instans.
3. Skriv IP-adressen på computeren med fjernstyringsprogrammet i boksen Trap-destinationsadresse.
4. Hvis dit netværk kræver det, skal du skrive en identifikator i boksen SNMP-gruppestreng, som svarer til systemet med fjernstyringskonsollen.
5. Klik på Anvend.

Når softwarekonfigurationen er udført, bliver knappen Status grøn, og teksten Varsling aktiveret vises.

### Fanen Timere

Fanen Timere giver IT-administratoren mulighed for at få vist, aktivere og justere impulsintervallet, OS Hang Watchdog Timer og ping-indstillinger. Hvis du vil ændre nogen af timerindstillingerne, skal du vælge den ønskede timer og justere skydekontrollen. Når opdateringerne er afsluttede, skal du klikke på Anvend.

#### Aktiver impuls

Når den er aktiveret, giver denne timer en hardwaregenereret impuls fra et klientsystem til en styringskonsol, så denne kan overvåge systemet og kontrollere, at det er til stede. Interval er antallet af sekunder mellem impulserne. Timeren er implementeret i hardware og uafhængig af operativsystemet.

#### Aktiver OS-hang-overvågningstimer

OS Hang Interval konfigurerer, hvor ofte ASF checker (Watchdog) timeren for at kontrollere, om systemet kører. Interval er antallet af sekunder mellem hvert systemcheck.

#### Aktiver ping til administrationskonsol

Når den er aktiveret (PingAlertDestination), sender denne timer en standard ICMP-ping-packet (Internet Control Message Protocol) til styringsstationen. Værdien Interval er antallet af sekunder mellem ping'er (AlertDestinationPingInterval).

### Fanen Fjernkontrol

Muligheden for eksternt at tænde, slukke, genstarte og slukke/tænde et system kan aktiveres eller deaktiveres af IT-administratoren. Denne funktionalitet er både en ASF V1.0- og en ASF V2.0-funktion. Imidlertid indeholder ASF V2.0 et godkendelsessystem til at kontrollere, at styringskonsollen har de rigtige legitimationsbeskrivelser til fjernstyring af et system. Fanen Fjernkontrol giver mulighed for at aktivere og deaktivere hver fjernkontrolfunktion individuelt. En IT-administrator kan angive startmediet, f.eks. start fra: "A:", "C:", "PXE Server" osv. Hertil kommer, at startattributterne også kan angives, IT-administratoren kan angive låsning af tastaturet eller deaktivere knapperne på systemets frontpanel. Se ASF-specifikationen angående alle de understøttede funktioner.

| BEMÆRK: Styringskonsollen og klientsystemerne skal understøtte Fjernkontrolfunktionerne, for at disse funktioner skal kunne anvendes.

### Fanen Sikkerhed

Denne fane giver IT-administratoren mulighed for at indstille sikkerhedsnøglerne og generere tilfældige tal. Disse oplysninger er kun synlige på ASF2.0-systemer med ASF 2.0-adaptere installeret. IT-administratoren kan enten vælge egne nøgler manuelt, ellerr indlæse nøglerne fra en distributionsfil. Selve nøglerne vises som etiketter på fanen. Bemærk, at nøglerne af sikkerhedsmæssige grunde ikke kan læses tilbage til den varslende enhed. Derfor vises en streng af stjerner i stedet for de aktuelle nøgler, når disse har været anvendt. Før du bruger nøglerne skal du verificere, at de er angivet korrekt.

| BEMÆRK: Opsætning af nye sikkerhedsnøgler påvirker ikke den aktuelt sikrede ASF-session, der bruger nøgler, der afledes fra tidligere definerede nøgler. For at nulstille sessionsnøgler skal du enten afslutte sessionen eller deaktivere og dernæst genaktivere ASF på varslingsadapteren.

### Fanen Lokal info

Denne fane viser oplysninger om den lokale maskine.

### Spanning Tree (fane)

Denne fane giver IT-administratoren mulighed for at sætte parametrene for Spanning Tree.

#### Ping destination på link - Gentilslut

- Interval: Når link midlertidigt mistes og dernæst genoprettes, hvilket er normalt med en Spanning Tree-begivenhed, opdager ASF Agent, når netværkslinket er genoprettet, og forsøger at sende varslinger så hurtigt som muligt til styringskonsollen. Når netværkslinket er genoprettet, accelererer ASF Agent netværkspinger med den værdi, der er specificeret af parameteren. Dette fortsætter i den tid, der er angivet i optællingen. Efter denne tid vender ASF Agent tilbage til at sende (ICMP)-pinger til styringskonsollen hvert Proxy Ping-interval.
- Optælling: Når link midlertidigt mistes og dernæst genoprettes, hvilket er normalt med en Spanning Tree-begivenhed, opdager ASF Agent, at netværkslinket er genoprettet, og forsøger at gentilslutte til styringskonsollen. ASF Agent sender (ICMP) pings til styringskonsollen ved hjælp af de værdier, der er angivet af denne parameter. IT Administrator skal inkludere generel netværkstrafik, når link genoprettes, og hvor hurtigt IT Administrator vil sende ASF-varslinger.

#### Forsinkelse i afsendelse af platformbegivenheds-traps ved linkgentilslutning

Når link midlertidigt mistes og dernæst genoprettes, hvilket er normalt med Spanning Tree-begivenheder, opdager ASF Agent, når linket genoprettes. ASF Agent kan vente med at sende varslinger til styringskonsollen, da den ved, at Intels 82541 EM og 82547EM-enheder vil lagre ASF-varslinger. Denne parameter specificerer tiden, som ASF venter, når link genoprettes, før den sender varslinger til styringskonsollen. Denne parameter giver IT-administratoren mulighed for at undgå at sende varslinger, når netværkstrafikken er høj.

## Login Script

ASF kan konfigureres ved hjælp af et eksisterende bruger-logon-script, så den eksisterende infrastruktur udnyttes til at konfigurere ASF-klienter. Se eksemplet på ASF-logon-konfigurations-script. IT-administratorer, der kender scripts kan ændre eksempelfilen. Hvis du vil gemme filen på harddisken, skal du højreklikke på hyperlinket og gemme filen ved hjælp af en .xxx-filtype.

| Advarsel! EKSEMPLET PÅ ASF-LOGON-KONFIGURATIONS-SCRIPT MÅ IKKE ANVENDES I ET MILJØ, HVOR UDSTYR ELLER DATA KAN VÆRE I FARE. Intel yder ingen teknisk support til scriptet. Scriptet er ikke testet overhovedet og kan derfor indeholde fejl i design, fremstilling og/eller advarsler. Det leveres kun som et eksempel på en mulig implementering "SOM DET ER" uden nogen som helst garanti enten udtrykkeligt eller underforstået, eller garanti for brugbarhed eller andet til et bestemt formål. Ved at bruge dette script friholder du udtrykkeligt Intel for noget som helst ansvar eller for skade, der sker ved brug, enten det er overvejet eller ikke af dig på forhånd under nogen som helst juridisk eller rimelig genoprettelsesteori. Oplysninger om scripts findes i den relevante dokumentation fra Microsoft*.

Nedenfor findes flere mulige måder at anvende logon-scriptet til at konfigurere ASF i en virksomhed:

- Lade brugerens logon-script køre et script for at aktivere og konfigurere ASF

- Anvende distributionssoftware til at distribuere og køre et logon-script for at aktivere og konfigurere ASF

- Oprette en batchfil, som kører et script serielt på hver maskine i netværket for at aktivere og konfigurere ASF

## VBScript

WMI indeholder en script-grænseflade. Ved hjælp af VBScript kan du skrive scripts, som opretter forbindelse til WMI-tjenesten lokalt eller eksternt, hente oplysninger eller udføre metoder. Da ASF er implementeret via WMI, kan du anvende scripts til ASF-konfigurationsværdier. Dette afsnit indeholder en prøve på et Visual Basic Script, som eksternt kan aktivere/deaktivere og konfigurere varsling på en klientcomputer fra kommandolinjen. Dette script giver dig mulighed for at konfigurere konfigurérbare indstillinger, bortset fra Spanning Tree-parametre.

Den følgende tekstfil indeholder eksempelscriptet. Hvis du har kendskab til scripts, kan du redigere denne fil til brug i din egen organisation. Hvis du vil gemme filen på harddisken, skal du højreklikke på hyperlinket og gemme filen på det ønskede sted med en .vbs-filtype.

| Advarsel: EKSEMPLET PÅ ASF-LOGON-KONFIGURATIONS SCRIPTET MÅ IKKE BRUGES I ET MILJØ, HVOR DER ER RISIKO FOR UDSTYR ELLER DATA. Intel yder ingen teknisk support for scriptet. Scriptet er fuldstændig utestet og kan derfor indeholde defekter i design, fremstilling og/eller advarsel. Det leveres kun som et eksempel på en mulig implementering "SOM DET ER" uden nogen som helst garanti enten udtrykkeligt eller underforstået, eller garanti for brugbarhed eller andet til et bestemt formål. Ved at bruge dette script friholder du udtrykkeligt Intel for noget som helst ansvar eller for skade, der sker ved brug, enten det er overvejet eller ikke af dig på forhånd under nogen som helst juridisk eller rimelig genoprettelsesteori. Yderligere oplysninger om WMI-scripts findes i den relevante dokumentation fra Microsoft.

Blandt mulighederne for anvendelse af Visual Basic scripts til at konfigurere ASF i hele virksomheden findes der følgende:

- Lade brugerens logon-script køre et script for at aktivere og konfigurere ASF

- Anvende distributionssoftware til at distribuere og køre et script for at aktivere og konfigurere ASF

- Oprette en batchfil, som kører et script serielt på hver maskine i netværket for at aktivere og konfigurere ASF

| BEMÆRK: Hvis du vil oprette forbindelse eksternt til WMI-tjenester, skal du have administratorrettigheder til både de lokale og eksterne systemer.

Du skal åbne en kommandolinje for at udføre scriptet. I den mappe, hvor du har gemt .vbs-filen, skal du skrive cscript.exe scriptnavn og de relevante parametre. Parametrene, som er beskrevet i prøvescriptfilen er følgende:

[/target:<systemnavn>] [/user:<brugernavn>] [/password:<adgangskode>] [/enable:true|false] [/destinationip:<destinationip>] [/ping:true|false] [/pinginterval:<interval>] [/heartbeat:true|false] [/heartbeatinterval:<interval>] [/snmpcommunity:<snmpcommunity>] [/retrycount:<retrycount>] [/retryinterval:<retryinterval>]

Kommandoen cscript.exe asf.vbs /target:frank /user:steve /password:foo /enable:true aktiverer ASF på en destinationscomputer med navnet frank. Andre eksempler findes i prøvescriptfilen.

Hvis du ikke angiver en /target parameter, anvendes scriptet på den lokale computer. Hvis du ikke angiver nogen af de andre parametre, henter scriptet de aktuelle konfigurationsindstillinger fra destinationscomputeren, eller hvis denne ikke er angivet, fra den lokale computer.

## Gruppepolitik

Microsoft Group Policy giver IT-administratoren mulighed for at konfigurere sine klientsystemer i baggrunden ved hjælp af Microsoft's registreringsdatabase, som findes på ethvert klientsystem. Editoren Gruppepolitik anvendes til at oprette en ASF-politik, som kan tildeles til en gruppe, et sted, et domæne eller en organisatorisk enhed. Microsoft Group Policy kan også bruges til at gennemtvinge installationen af ASF Agent, et konfigurations-script, som f.eks. et logon-script eller VBScript. Derefter oprettes en administrativ skabelon, som definerer konfigurationsindstillingerne og anvendes på netværket.

Microsoft Group Policy kan konfigureres til at genanvende konfigurationen på alle klientsystemerne og låse disse, så slutbrugerne ikke kan ændre konfigurationsindstillingerne. Yderligere oplysninger om gruppepolitik finder du hos Microsoft på www.microsoft.com.

## Transform

MSI (Microsoft Install) understøtter Transform, som udgør forskellene mellem to MSI-databaser (Microsoft Installer). Når en Transform indlæses på et klientsystem, ændres destinationsdatabasen. IT-administratoren opretter en Transform, som indeholder de konfigurationsændringer, der kræves for at omdanne den oprindelige installation til en ønsket installation. Når Transform genereres, oprettes en pakke, som indeholder både den oprindelige ASF-installation og den genererede Transform.

Yderligere oplysninger om Transform finder du hos Microsoft på www.microsoft.com. Oplysninger om værktøjer som hjælp til at oprette Transform kan du finde hos InstallShield* Corporation på www.installshield.com

## WMI-browser

ASP-egenskaber og konfigurerbare indstillinger kan ændres ved hjælp af en WMI-browser, f.eks. Microsoft's CIM Studio or WBEMTEST.

Fra navnedomænet root/cimv2 skal du gå til klassenavnet IA_ASF_OOBAlertService. Foretag en søgning efter dette klassenavn, hvis din browser understøtter søgninger. Brug i modsat fald denne udledning:

> root\cimv2\CIM_ManagedSystemElement\CIM_LogicalElement\CIM_Service\
> CIM_OOBAlertService\IA_ASF_OOBAlertService

Managed object format er en del af CIM-standarden (Common Information Model). .mof-filerne spiller den samme rolle i CIM, som filer i Management Information Format (.mif) spiller i DMI-standarden (Desktop Management Interface). En .mof-fil indeholder definitioner af CIM-klasser, som skal overholdes, og indeholder egenskaberne, parametrene og beskrivelserne, som er en del af hver klasse. Et klasseelement i en .mof-fil er kun en definition. Al programmering, som servicerer klassen, skal implementeres andetsteds.

Her følger indholdet af en eksempelfil af typen .mof:

> instance of IA_ASF_OOBAlertService
> {
> AlertDestinationPingInterval = 60;
> Caption = "Intel ASF OOB Alert Service";
> CreationClassName = "IA_ASF_OOBAlertService";
> Description = "Intel ASF OOB Alert Service";
> DestinationAddress = "10.9.235.24";
> DestinationIsAckCapable = TRUE;
> DestinationType = 1;
> Enable = TRUE;
> EnablePresenceHeartbeats = TRUE;
> IPAddress = "10.9.235.3";
> MAC_Address = "00-d0-b7-a8-69-11";
> MessageFormat = 5;
> Name = "Intel ASF OOB Alert Service";
> NetBIOSName = "SAG-RAINIER-XP";
> OtherDestinationTypeDescription = "SNMP";
> PingAlertDestination = TRUE;
> PresenceHeartbeatCapable = TRUE;
> PresenceHeartbeatInterval = 60;
> PresenceHeartbeatIntervalMaxValue = 1359;
> PresenceHeartbeatIntervalMinValue = 11;
> RetryCount = 3;
> RetryCountMaxValue = 255;
> RetryCountMinValue = 1;
> RetryInterval = 20;
> RetryIntervalMaxValue = 346;
> RetryIntervalMinValue = 3;
> SafeMode = FALSE;
> SelectedAdapter = "{27BDB01E-9576-4165-B255-1DE6470F64A7}";
> SNMP_Community = "public";
> Started = TRUE;
> StartMode = "Automatic";
> Status = "OK";
> SupportedAdapters = {"{27BDB01E-9576-4165-B255-1DE6470F64A7}"};
> SystemCreationClassName = "Win32_NTDomain";
> SystemID = "6061";
> SystemName = "Domain: SAG-RAINIER-XP";
> UUID = "44454c4c000010ff80ff80c04fffffff";
> };

`Sidst ændret den 12/21/06 10:47a Revision 13`