# Distribution

- Oversigt

- Installere agenten uden brugerinput

- Administrativ installation

- Fjernelse af installationen af agenten uden brugerinput

## Oversigt

Dette afsnit beskriver de metoder, der er tilgængelige til installation af ASF på en enkelt computer, såvel som distribution til flere computere på dit netværk. Når ASF først er installeret, er der utallige værktøjer til at konfigurere ASF på dine klientcomputere. De følgende to scripts hjælper med at konfigurere ASF på dine klientcomputere:

- VBScript

- Login Script

| BEMÆRK: Script-parametrene skal opdateres for at afspejle dine netværks- og konfigurationspræferencer.

## Installere agenten uden brugerinput

Du kan køre komplette og brugerdefinerede installationer uden brugerinput.

| BEMÆRK: Når du skriver kommandoer, skal du indtaste mellemrum præcis som vist i eksemplerne i dette afsnit.

### Udføre en komplet installation uden brugerinput

Den følgende kommandolinje udfører en installation uden brugerinput af Intel® PRO Alerting Agent med alle komponenter i standardmappen:

> setup.exe /qn
> [SMARTINSTALL=<SmartInstLevel>]
> [INSTGUI=<GuiInstLevel>]
> [/Lv "asfmsi.log}

hvor setup.exe er den eksekverbare installationsfil til Intel PRO Alerting Agent.

Valg | Parametre | Betydning
/I | Pakke/Produktkode | Installerer eller konfigurerer et produkt
/q | n | Ingen brugerinterface
/L | v Logfile | Log verbose, output til logfil
SMARTINSTALL | <SmartInstLevel> | 0 = Installer ASF Agent uden kontrol af BIOS-kompatibilitet og adaptertilgængelighed. 1 = Installer ASF Agent kun, hvis BIOS understøtter ASF og maskinen har mindst én ASF-aktiveret adapter. 2 = Installer kun ASF Agent, hvis BIOS understøtter ASF.
INSTGUI | <GuiInstLevel> | 0 = Installer ikke GUI-applikation. 1 = Installer GUI.

### Udføre en brugerdefineret installation uden brugerinput

Hvis du vil angive en brugerdefineret installationsmappe, skal du ændre kommandolinjen således:

> setup.exe /qn INSTALLDIR="<destination>"

hvor <destination> er den brugerdefinerede mappe, og INSTALLDIR skal være med store bogstaver.

F.eks. installerer den følgende kommandolinje i mappen c:\destination uden brugerinput:

> setup.exe /qn INSTALLDIR="c:\destination dir"

## Administrativ installation

Softwareleveringsfunktioner, som f.eks. LanDesk* Management Suite eller Computer Associated* TNG UniCenter kræver, at installationsfilerne er tilgængelige fra en fast lokation. Da installationen af Intel PRO Alerting Agent anvender teknologien i Microsoft Installer, skal du udføre en administrativ installation - en proces, hvorved alle filer i installationspakken dekomprimeres og gøres tilgængelige på det udpegede netværks-share. Yderligere oplysninger om administrative installationer finder du i dokumentationen til Microsoft Installer på www.microsoft.com.

Nedenfor er vist den kommandolinje, som installerer agentsoftwaren uden brugerinput på dit netværks-share.

> setup.exe /a <Network Location>\ASFAgent.msi /qn

Du kan bruge dette server-image til at distribuere agenten til klientcomputere på dit netværk ved hjælp af et login-script, Microsoft Windows* 2000-systempolitikker eller andre metoder. F.eks. installerer den følgende kommandolinje et server-image uden brugerinput:

> setup.exe /i <Network Location>\ASFAgent.msi /qn

hvor <Netværkslokation> er stien til server-image.

| BEMÆRK: Oplysninger om brug af server-image til distribution af Intel PRO Alerting Agent finder du i dokumentationen til det program, du bruger som distributionsagent.

## Fjernelse af installationen af agenten uden brugerinput

Du kan fjerne installationen af Intel PRO Alerting Agent fra kommandolinjen uden brugerinput ved hjælp af installationsprogrammet.

Hvis du vil fjerne agenten uden brug af brugerinput og installationsprogrammet, skal du udføre følgende kommando:

> setup.exe /X "ASFAgent.msi" /qn [/Lv "asfmsi.log"]

Valg | Parametre | Betydning
/X | Pakke/Produktkode | Afinstallerer et produkt
/q | n | Ingen brugerinterface
/L | v Logfile | Log verbose, output til logfil

`Sidst ændret den 9/20/06 11:06p Revision 11`