# Intel® PRO -verkkosovittimen asentaminen

## Intel PCI-, PCI-X-, tai PCI Express* -sovittimen asentaminen

1. Sammuta tietokone ja irrota virtajohto.
2. Poista tietokoneen kansi ja sovittimen paikan suojus siitä korttipaikasta, joka vastaa sovitintasi.
3. Aseta sovittimen reunaliitin tukevasti paikkaan, niin että se on kokonaan paikassa. Kiinnitä pidike runkoon.
4. Aseta tietokoneen kansi paikalleen. Kytke virtajohto.

HUOMAUTUS: Toiset palvelimiin ja pöytätietokoneisiin tarkoitetut Intel PRO/1000 server -sovittimet käyttävät PCI Express -väylää. Sovittimen liitintä pidemmän korttipaikan käyttämisestä ei ole haittaa, mutta älä yritä asentaa sitä PCI Express -liitäntää lyhyempään liitäntään.

## Verkkokaapelin kytkeminen

Intel® PRO/100 -sovittimet ja PRO/1000 -kuparisovittimet: Kytke verkkokaapeli tai kaapelit sovittimeen käyttämällä 10 Mbps -verkkoihin tarkoitettua Cat 3-, Cat 4- tai Cat 5 -yhteensopivaa TPE (Twisted Pair Ethernet) -verkkokaapelia. Käytä 100 Mbps- tai 1000 Mbps -verkossa ja kaikissa kotiverkoissa Cat 5 (4-parista) -kaapelia.

Intel® PRO/1000 -kuitusovittimet, joissa SC-liitin: Irrota kuituoptisen liitännän suojus ja säilytä se. Liitä kuituoptinen kaksisuuntainen 1000Base-SX SC -liitin sovitinkiinnikkeen TX/RX-liitäntöihin.

Intel® PRO/1000 -kuitusovittimet, joissa LC-liitin: Irrota kuituoptisen liitännän suojus ja säilytä se. Liitä LC-liitin sovittimeen käyttämällä oikeaa kaapelointia sovittimen tyypin (1000BASE-SX tai 1000BASE-LX) mukaan. Muiden liitintyyppien (kuten SC-liittimen) muuntosovittimia voidaan käyttää silloin, kun kaapelointi vastaa sovittimen optisia määrityksiä, pituusrajoitukset mukaan lukien.

Käynnistä tietokone ja noudata alla olevia ohjaimen asennusohjeita.

## Asenna sovittimet

### Windows-käyttöjärjestelmät

Huomaa, että ohjainten asentaminen edellyttää käyttöjärjestelmän järjestelmänvalvojan oikeuksia.

1. Sovitin tunnistetaan ja Windows joko asentaa Windowsin oman ohjaimen tai käynnistää ohjatun uuden laitteiston asennuksen.
2. Jos näyttöön tulee Ohjattu uuden laitteiston asennus -ikkuna, valitse Peruuta-painike.
3. Aseta Intel-CD-levy tietokoneeseen. Intel PRO Network Connections -ohjelma käynnistyy automaattisesti. Valitse Asenna sovittimet -painike.

### Linux*

Tee tämän ohjaimen binaarinen RPM*-paketti suorittamalla 'rpmbuild -tb <tiedostonimi.tar.gz>'. Korvaa <tiedostonimi.tar.gz> ohjaimen oikealla tiedostonimellä.

| HUOMAUTUKSIA: Koontikäännöksen oikea toiminta edellyttää, että käytössä olevan ydinversion TÄYTYY vastata asennettujen ydinlähteiden versiota ja kokoonpanoa. Jos olet juuri kääntänyt ytimen uudelleen, käynnistä järjestelmä nyt. RPM-toimivuus on testattu vain Red Hat -jakeluissa. Käytä Intel PRO/100 -sovittimille ohjaimen nimenä e100.

1. Siirrä perusohjaimen tar-tiedosto valitsemaasi hakemistoon. Käytä esimerkiksi '/home/username/e1000' tai '/usr/local/src/e1000'.
2. Pura arkisto, jossa <x.x.x> on ohjaimen tar-tiedoston versionumero:

   > tar zxf e1000-<x.x.x>.tar.gz

3. Siirry ohjaimen src-hakemistoon, jossa <x.x.x> on ohjaimen tar-versionumero:

   > cd e1000-<x.x.x>/src/

4. Käännä ohjainmoduuli:

   > make install

   Binääri asennetaan muodossa:

   > /lib/modules/<kernel_version>/kernel/drivers/net/e1000.o

   Yllä olevat asennussijainnit ovat oletussijainteja. Ne eivät ehkä vastaa tiettyjö Linux-kokoonpanoja. Lisätietoja on kohdassa ldistrib.htm.
5. Asenna moduuli:

   > insmod e1000 <parametri>=<arvo>

6. Määritä IP-osoite liittymälle kirjoittamalla seuraava komento, jossa <x> on liittymän numero:

   > ifconfig eth<x> <IP_address>

7. Tarkista, että rajapinta toimii. Kirjoita seuraava komento, jossa <IP_address> on toisen koneen IP-osoite, joka on samassa aliverkossa kuin testattava liittymä:

   > ping <IP_address>

### Muut käyttöjärjestelmät

Tietoja muiden ohjainten asentamisesta on sovittimen CD-levyn sisältämässä käyttöoppaassa ja asiakastukisivustossa osoitteessa: http://support.intel.com.

* Oikeudellisia tietoja

`Muutettu viimeksi 05.13.2006 15:31 Versio 8`